เป็นนักเรียนค่ะ ช่วงนี้ปวดหัวบริเวณขมับทั้ง2ข้างค่ะปวดไม่มากแต่ปวดเรื่อยๆ มีอาการมึนหัวร่วมด้วย มักจะเกิดอาการช่วงกลางวันถึงกลางคืน เป็นมาบ่อยมากค่ะช่วงนี้แทบทุกวันเลย เราเป็นอะไรรึป่าวคะ และขอทราบสาเหตุกับวิธีแก้ไขด้วยค่ะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น*อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะในกรณีของ ยังไม่สามารถสรุปสาเหตุของอาการปวดศีรษะที่ชัดเจนได้ค่ะ อาจเป็นลักษณะของปวดศีรษะเทนชั่นนะคะแนะนำว่าหากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ (NSAIDs)และนอนพัก พยายามหลีกเลี่ยงปัจจัยที่กระตุ้นให้ปวดศีรษะ รวมถึงความเครียดค่ะหากอาการต่างๆแย่ลง หรือมีอาการบ่งชี้ว่าจะมีพยาธิสภาพทางสมองตามข้างต้นหรือ มีอาการกำเริบบ่อยหรืออาการรุนแรง จนรบกวนการใช้ชีวิตประจำวัน แนะนำไปพบแพทย์เพื่อตรวจวินิจฉัยและรับการรักษาอย่างเหมาะสมค่ะ